Document ID: 31986R3749

*****
ΚΑΝΟΝΙΣΜΟΣ (ΕΟΚ) αριθ. 3749/86 ΤΗΣ ΕΠΙΤΡΟΠΗΣ
της 9ης Δεκεμβρίου 1986
που καθορίζει το γενεσιουργό αίτιο για τον υπολογισμό των ποσών των εισφορών και των επιστροφών στον τομέα του ρυζιού
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1676/85 του Συμβουλίου της 11ης Ιουνίου 1985 σχετικά με την αξία της λογιστικής μονάδας και τις τιμές μετατροπής που πρέπει να εφαρμόζονται στα πλαίσια της κοινής γεωργικής πολιτικής (1), και ιδίως το άρθρο 5 παράγραφος 3,
Εκτιμώντας:
ότι με τον κανονισμό (ΕΟΚ) αριθ. 3294/86 της Επιτροπής (2) ο συντελεστής μετατροπής καθορίζεται με τη βοήθεια ενός νομισματικού συντελεστή του οποίου ο τρόπος υπολογισμού και εφαρμογής προσομοιάζει με εκείνον που είναι γνωστός για τον υπολογισμό των νομισματικών εξισωτικών ποσών·
ότι, σύμφωνα με το άρθρο 4 του κανονισμού (ΕΟΚ) αριθ. 1676/85, αν τροποποιηθεί ένας γεωργικός συντελεστής μετατροπής, η τροποποίηση επηρεάζει τα ποσά για τα οποία υπεισέρχεται το γενεσιουργό αίτιο, αφού αρχίσει να ισχύει ο νέος γεωργικός συντελεστής μετατροπής· ότι ως γενεσιουργό αίτιο νοείται, σύμφωνα με το άρθρο 5 παράγραφος 1 στοιχείο α) του εν λόγω κανονισμού όσον αφορά τα ποσά που εισπράττονται ή χορηγούνται κατά τις συναλλαγές, η περάτωση των τελωνειακών διατυπώσεων εισαγωγής ή εξαγωγής·
ότι λόγω του γεγονότος αυτού, τα προκαθοριζόμενα ποσά των εισφορών και των επιστροφών μπορεί να ποικίλλουν σε εθνικό νόμισμα· ότι, ως εκ τούτου, ο προκαθορισμός των εισφορών και των επιστροφών συνιστά έναν απρόβλεπτο κίνδυνο για τους εμπορευόμενους· ότι, κατά συνέπεια, είναι αναγκαίο να προβλεφθεί, ως γενεσιουργό αίτιο, η ημερομηνία αποδοχής της αιτήσεως προκαθορισμού των εισφορών ή επιστροφών για την εφαρμογή του συντελεστή μετατροπής για τον υπολογισμό των ποσών αυτών σε εθνικό νόμισμα·
ότι τα μέτρα που προβλέπονται στον παρόντα κανονισμό είναι σύμφωνα με την γνώμη της Επιτροπής Διαχειρίσεως Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το γενεσιουργό αίτιο για τη μετατροπή σε εθνικό νόμισμα των ποσών των εισφορών και επιστροφών που εφαρμόζονται στον τομέα του ρυζιού είναι:
- στην περίπτωση προκαθορισμού των ποσών αυτών, η ημέρα υποβολής της αίτησης προκαθορισμού,
- στην περίπτωση προκαθορισμού μέσω δημοπρασίας, η τελευταία ημέρα της προθεσμίας υποβολής των προσφορών.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 9 Δεκεμβρίου 1986.

Labels: 3
15
17